Kuasar
Kuasar (bahasa Inggris: quasar, dipinandui jua lawan ngaran quasi-stellar object, disingkat QSO) marupakan hinti galaksi aktif nang énérgétik banar wan kuat banar. Objék ngini mamancarakan énérgi nang liwar ganalnya. Tapi maraga jaraknya nang liwar jauhnya matan bumi, kuasar pacangan nang kaya bintang biasa amun diitihi pakai teleskop.
Sabuting kuasar kawa mahasilakan tarang saratus kali labih banyaknya pada sabarataan galaksi Bimasakti dalam ruang nang kada tapi ganal pada tata surya.
Haratan gas tahisap wan mamaraki lubang hirang, gas ngitu bapanas maraga friksi, wan bapijar nyarak banar nang maulah cahaya ngini kawa diitihi matan sisi alam samasta lainnya. Kuasar rancak tanyarak amun dibandingakan lawan kasamunyaan galaksi andak kuasar nang ngitu. Karaktaristik kuasar masih manjadi mistérius, tapi mulai tahun 1980-an, Babuhan astronom sudah mancubai manguaknya.[1]
Asal ngaran[babak | babak asal mulanya]
Istilah quasar diambil matan singkatan gasan quasi-stellar [star-like] radio source ("sumber (gelombang) radio nang kaya bintang"), maraga pas pamula'an ditamui pas dékadé 1950-an, kuasar dianggap sabagai sumber émisi galumbang radio nang kawa dipinandui asal-usul fisiknya, wan pas sudah diidéntifikasi malalui citra fotografi di panjang-galumbang kaliatan panampakannya manyarupai titik cahaya bintang nang kirip. Istilah ngini pamulaannnya dipakai dalam artikel saurang astrofisikawan bangaran Hong-Yee Chiu pas bulan Mei 1964 di Physics Today, gasan manjalasakan sapalihan teka-teki objék astronomi:[2]
Gasan pahadangan ini, ngaran panjang nang pina canggung "quasi-stellar radio sources" dipakai gasan manjalasakan objek ngini. Maraga sifat matan objek ngini masih kada dipinandui, ngalih rasanya amun manyiapakan masalah kisah objek ngini dalam waktu nang lakas wan tata ngaran nang sasuai gasan buhannya sakira sifat hinti matan objek ngini jalas wan sasui. Sakira nyaman singkatan "quasar" dipakai gasan objek ngini disamunyaan makalah ngini.
Peran kuasar di sistem referensi antariksa[babak | babak asal mulanya]
Maraga kuasar jaraknya liwar jauhnya, tarang banar, lawan pas dilihati pina halus, kuasar bamanfaat banar gasan jadi titik referensi dalam maukur jaringan di galaksi.[4] International Celestial Reference System (ICRS) diulah badasarakan matan ratusan sumber radio ekstra nang kabanyakannya baasal matan kuasar nang ada disakaliling samunyaan galaksi. Maraga jarak kuasar nang liwar jauhnya, kuasar talihat kaya kadada bagarak amun mamakai téknologi kita wayah ini, tapi andak buhannya kawa diukur lawan akurasi nang tinggi mamakai rumus very-long-baseline interferometry (VLBI). Andaknya biasanya mamakai skala 0.001 arcsekon atawa nang tabaik pada ngitu nang dipakai gasan paukurang nang tahawas pada alat ukur optik nang lainnya.
Catatan Batis[babak | babak asal mulanya]
- ^ Angkasa, Pengembara (2012-08-03). "Apa itu Quasar?". langitselatan (dalam bahasa Indonesia). Diakses tanggal 2020-04-10.
- ^ Chiu, Hong-Yee (1964). "Gravitational collapse". Physics Today. 17 (5): 21. Bibcode:1964PhT....17e..21C. doi:10.1063/1.3051610.
- ^ "Dark Galaxies of the Early Universe Spotted for the First Time". ESO Press Release. Diakses tanggal 13 July 2012.
- ^ "ICRS Narrative". U.S. Naval Observatory Astronomical Applications. Diakses tanggal 2012-06-07.
Pranala luar[babak | babak asal mulanya]
- 3C 273: Variable Star Of The Season
- SKY-MAP.ORG SDSS image of quasar 3C 273
- Expanding Gallery of Hires Quasar Images
- Gallery of Quasar Spectra from SDSS
- SDSS Advanced Student Projects: Quasars
- Black Holes: Gravity's Relentless Pull Award-winning interactive multimedia Web site about the physics and astronomy of black holes from the Space Telescope Science Institute
- Audio: Fraser Cain/Pamela L. Gay – Astronomy Cast. Quasars – July 2008
- Merrifield, Michael; Copland, Ed. "z~1.3 – An implausibly large structure [in the Universe]". Sixty Symbols. Brady Haran for the University of Nottingham.
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn dik_Latn eng_Latn eng_Latn ind_Latn eng_Latn ltz_Latn eng_Latn eng_Latn eng_Latn eng_Latn eng_Latn eng_Latn